Mammeri (yesuffeɣ-d imahilen-is di Fṛansa ɣer « Maspero » akked wammud n tezrawin n tamaziɣt di tseddawit n Pari i ybedlen leqdic-is seg 1973, seg akkin tiwizi n yimedyazen seg useggas n 1978. Angi-agi yettweḥsab « d adelsan » uqbel kulci, ṛẓin deg wannar-is, d aseddawan, mi ara ad nmuqel ɣer wid-ak yellan deg-s, ad t-id-naf d aseddawan. Amahil i yexddem wangi ileḥḥu akked tarrayt tusnant, ibedd ɣef yisulas usnanen ǧehden. Timlilin tigejdanin : aselmed n tmaziɣt, aqɛad asnalsan (tulya n temsirin ɣef tutlayt, tasekla d tɣarma akked usnulfu n wawalen imaynuten di tmaziɣt) akked usuffeɣ n tezrigin (iwalanen, allalen n uselmed, tasekla tatrart).